الاتحاد العربى او الاتحاد الهاشمى كان اتحاد بين الاردن و المملكة العراقية . اتشكل فى يوم 14 فبراير 1958 لما قرر الملك فيصل التانى ملك العراق مع قريبه الملك الحسين بن طلال ملك الاردن فى الوقت ده انهم يعملوا اتحاد عربى متكون من مملكتيهم الهاشميتين على اساس انه رد منهم على الاتحاد بين مصر و سوريا و قيام الجمهوريه العربيه المتحده اللى كانت ماشية بايديولوجيا مختلفه خالص عن نظامهم و شافوا انهما ممكن تكون خطر على عروشهم . الاتحاد العربى ماستمرش كتير بعد قيام انقلاب عسكرى على الملك فيصل التانى فى العراق وقتله فى يوم 14 يوليه 1958 و اتحل الاتحاد ده بشكل رسمى فى يوم 2 اغسطس 1958 .